CELEX: 22009D0159
Language: mt
Date: 2009-12-04 00:00:00
Title: Deċiżjoni tal-Kumitat Konġunt taż-ŻEE Nru 159/2009 tal- 4 ta’ Diċembru 2009 li jemenda l-Protokoll 31, dwar il-kooperazzjoni f’oqsma speċifiċi barra mill-erba’ libertajiet, u l-Protokoll 37 tal-Ftehim taż-ŻEE

11.3.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 62/65
               
            DEĊIŻJONI TAL-KUMITAT KONĠUNT TAŻ-ŻEE
      Nru 159/2009
      tal-4 ta’ Diċembru 2009
      li jemenda l-Protokoll 31, dwar il-kooperazzjoni f’oqsma speċifiċi barra mill-erba’ libertajiet, u l-Protokoll 37 tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim taż-Żona Ekonomika Ewropea, minn hawn ‘il quddiem imsejjaħ “il-Ftehim”, u b’mod partikolari l-Artikoli 86 u 98 u 101 tiegħu,
      Billi:
      
                  (1)
               
               
                  Il-Protokoll 31 tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 94/2009 tat-3 ta’ Lulju 2009 (1).
               
            
                  (2)
               
               
                  Il-Protokoll 37 tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 94/2009 tat-3 ta’ Lulju 2009 (2).
               
            
                  (3)
               
               
                  Huwa xieraq li tkun estiża l-kooperazzjoni tal-Partijiet Kontraenti fil-Ftehim biex tiġi inkluża d-Deċiżjoni tal-Kummissjoni 2009/334/KE tal-20 ta’ April 2009 li twaqqaf grupp ta’ esperti dwar is-sigurtà tas-sistemi GNSS Ewropej (3).
               
            
                  (4)
               
               
                  Il-Protokoll 31 tal-Ftehim għandu jiġi emendat sabiex jippermetti li din il-kooperazzjoni estiża sseħħ.
               
            
                  (5)
               
               
                  Sabiex il-Ftehim jaħdem sew, il-Protokoll 37 tal-Ftehim għandu jiġi estiż biex jinkludi l-grupp ta’ esperti dwar is-sigurtà tas-sistemi GNSS Ewropej mwaqqfa bid-Deċiżjoni 2009/334/KE, u l-Protokoll 31 għandu jiġi emendat sabiex jispeċifika l-proċeduri ta’ assoċjazzjoni ma’ dan il-Grupp,
               
            IDDEĊIDIET KIF ĠEJ:
      Artikolu 1
      Il-paragrafu 8a tal-Artikolu 1 (Riċerka u żvilupp tekniku) tal-Protokoll 31 għandi jiġi emendat kif ġej:
      
                  1.
               
               
                  L-addattamenti (d) u (e) għandhom jiġu nnumerati mill-ġdid bħala addattamenti (e) u (f) rispettivament.
               
            
                  2.
               
               
                  Din l-adattazzjoni l-ġdida li ġejja (d) għandha tiddaħħal wara l-adattazzjoni (c):
                  
                              “(d)
                           
                           
                              Il-modalitajiet għall-assoċjazzjoni tal-Istati EFTA skont l-Artikolu 101 tal-Ftehim:
                              
                                           
                                       
                                       
                                          Kull Stat EFTA jista’, skont l-Artikolu 4 tad-Deċiżjoni tal-Kummissjoni 2009/334/KE (*), jaħtar persuna biex tipparteċipa bħala membru sħiħ fil-laqgħat tal-grupp ta’ esperti dwar is-sigurtà tas-sistemi GNSS Ewropej (Il-Bord ta’ Sigurtà għas-Sistemi GNSS Ewropej).
                                       
                                    
                                           
                                       
                                       
                                          Il-Kummissjoni Ewropea għandha, fi żmien xieraq, tgħarraf lill-parteċipanti bid-dati tal-laqgħat tal-grupp u tittrasmettilhom id-dokumentazzjoni relevanti.
                                       
                                    
                        
                     (*)  Id-Deċiżjoni tal-Kummissjoni 2009/334/KE tal-20 ta’ April 2009 (ĠU L 101, 21.4.2009, p. 22).”"
						
               
            Artikolu 2
      Il-punt li ġej għandu jkun inserit fil-Protokoll 37 (li fih il-lista li jipprovdi għaliha l-Artikolu 101) mal-Ftehim:
      
                  “32.
               
               
                  Il-Bord ta’ Sigurtà għas-Sistemi GNSS Ewropej (Deċiżjoni tal-Kummissjoni 2009/334/KE).”
               
            Artikolu 3
      Din id-Deċiżjoni għandha tidħol fis-seħħ fil-ġurnata wara l-aħħar notifika lill-Kumitat Konġunt taż-ŻEE taħt l-Artikolu 103(1) tal-Ftehim. (**)
      
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, l-4 ta’ Diċembru 2009.
         
            
               Għall-Kumitat Konġunt taż-ŻEE
            
            
               Il-President
            
            Oda Helen SLETNES
         
      
      
         (1)  ĠU L 277, 22.10.2009, p. 50.
      
         (2)  Ara n-nota ta' qiegħ il-paġna 1.
      
         (3)  ĠU L 101, 21.4.2009, p. 22.
      
         (**)  Ma huma indikati l-ebda ħtiġijiet kostituzzjonali.